*Referat af bestyrelsesmøde 26.11.19*

Til stede:

Jakob Thykier, Jens Kronborg, Turid Eikeland, Max Møller Hansen, Mads Thyge Ryssel, Søren Orla Rasmussen

Tilforordnet: Rektor Pernille Brøndum Rasmussen.

Afbud: Tobias Ravn, Gitte Damm, Nadia Damkjær Hansen

Referent: Flemming Nybro Sørensen

*Dagsorden:*

1. Godkendelse af dagsorden
2. Godkendelse af referat fra 30.09.19 (bilag vedlagt)
3. Meddelelser

3.1 Formanden

3.2 Rektor

3.3 Øvrige bestyrelsesmedlemmer

1. Godkendelse af regnskab for 3. kvartal og af budget for 2020 (se bilag)
2. MTU, orientering og drøftelse v. Jan Havreland, Kvalitetskonsulent
3. VUC siden sidst v. Pernille Brøndum
4. Evt.
   1. Fastlæggelse af datoer for bestyrelsesmøder i 2020

**Referat:**

0. Jakob Thykier bød velkommen til mødet.

1. Godkendelse af dagsorden

Punkt 5 MTU, orientering og drøftelse blev rykket frem som punkt 3. Herefter blev dagsordenen godkendt.

2. Godkendelse af referat fra 30.09.19

Referatet blev godkendt uden bemærkninger

5. MTU, orientering og drøftelse v. Jan Havreland, Kvalitetskonsulent

Jan Havreland gennemgik Medarbejdertilfredshedsundersøgelsen. For 1. gang har vi anvendt Professionel Kapital i stedet for undersøgelser understøttet af firmaet Ennova. Der er derfor ikke mulighed for at følge udvikling i forhold til tidligere undersøgelser, men til gengæld kan vi måle os i forhold til såvel landsgennemsnit for alle brancher og så specifik på de ca. 20 gymnasier og VUC der er med i denne omgang af undersøgelsen.

Jan Havreland gennemgik begreberne i undersøgelsen og vi ligger i ledelseskvalitet pænt i forhold til bl.a. retfærdighed. I sammenligning med de øvrige skoler ligger vi forholdsvis pænt på alle parametre.

Jan Havreland gennemgik forskellige sammenhænge i undersøgelsen. Der er konflikt mellem arbejde contra privatliv, ligesom udbrændthed, stress, søvnløshed er områder hvor vi ligger lidt højere i forhold til øvrige skoler.

Turid kommenterede gennemgangen. Hun gjorde opmærksom på, at i organisationer med mange nyansatte som her på skolen kræver det en indsats, jo tættere på man er borgeren jo mere pres er der for medarbejderen. Det udfordrer arbejdsmiljøet. Det er derfor vigtigt at medarbejderen kan få struktur og disciplin i din hverdag.

Mads gjorde opmærksom på, at Professionel kapital er et dialogværktøj. Selv om der er en konflikt mellem privatliv/arbejdsliv så er årsagen formentlig en statistisk sammenhæng.

For Mads er en vigtig konklusion i undersøgelsen, at de udfordringer vi tidligere har haft ikke slår igennem på denne undersøgelse.

Bestyrelsen tog gennemgangen til efterretning. Skolens ledelse og medarbejdere vil gennemgå afdelingsbesvarelserne og i dialog finde de indsatsområder, som der skal arbejdes videre med.

3. Meddelelser

3.1: Jakob meddelte, at det ikke ser godt ud med hensyn til salg af Torvet 10. Aftalen med ejendomsmægleren løber til udgangen af januar 2020. Aftalen med FGU udløber på samme tid. Iflg. Aftalen skal ejendommen så i udbud. Hvis ejendommens pris nedsættes, hvad får det af konsekvens for aftalen med FGU? Formandsskabet vil sammen med PR holde et møde med FGU i december måned.

Ministeriet høres om konsekvenserne, hvis vi ændrer i det der allerede er aftalt med FGU.

3.2: Rektor meddelte, at vi er udtaget til syn af langvarige uddannelsesforløb sammen med 10 øvrige VUCér. Ministeriet frygter omgængeri. Ved langvarige forløb forstås længden af, hvor længe en kursist har modtaget SU i forhold til uddannelsens varighed. F.s.v. angår avu er det mere end 23 måneder og for HF er det 35% længere end normeret tid.

Der udarbejdes rapport om årsager og forklaringer til ministeriet. I skolens besvarelse tages der ikke politisk stilling til problemstillingen.

Bestyrelsen informeres om resultatet af undersøgelsen.

3.3: Der var ingen meddelelser

4. Godkendelse af regnskab for 3. kvartal og af budget for 2020.

Flemming Sørensen redegjorde for de første 3 kvartaler af 2019.

Det budgetterede regnskabsresultat var estimeret til +7.649.840 kr. Periodens resultat blev +5.183.356 kr.

Omsætningen i årets 3 første kvartaler blev mio.kr. 54.434 mio kr., hvilket er 2.773 mio.kr. eller 4,8% mindre end budgetteret.

Omsætningen er faldet dels som følge af aktivitetsfald på 23 årselever (1.5 mio kr.) i forhold til forventet aktivitet, dels om følge af udsving i taxameterindtægterne fra uddannelserne, herunder udsving i aktiviteten mellem alm. Undervisning og fjernundervisning. Endelig har skolen ikke som budgetteret modtaget socialt taxameter (990 t.kr.).

I det reviderede budget for regnskabsåret 2019 er forventningerne til årets regnskabsresultat et underskud på kr. 1.782.000 kr.

For 2020 budgetteres der med et fald i undervisningsaktiviteten på 6,7% i forhold til forventet aktivitet i 2019.

For HF-enkeltfag forventes uændret aktivitet. For 2-årig HF forventes fald i aktiviteten. Den forventede aktivitet forventes at blive 584,8 årseleverfinansieret af UVM**.** Kommuners køb af uddannelse forventes at være 9,9 årselever mod forventet 7,3 i 2019. Den forventede aktivitet i 2020 = **594,9 årselever**.

Da der i grundlagsårene har været aktivitetsnedgang i forhold til 2019 vil taxameterindtægterne falde på fællesområdet i 2020.

Den samlede lønsum er budgetteret til 47.779 mio.kr. Der budgetteres med 82,57 fuldtidsstillinger.

Driftsbudgettet viser et underskud på 967 t.kr. i 2020.

Uddannelseschef Mette Rose havde på forudgående budgetseminar gennemgået en business-case vedr. Kalundborgafdelingen. Der nedsættes projektgruppe i 2020 som skal sikre bedre økonomi og sikre bedre læring og øget kursistaktivitet, bl.a. gennemøget samarbejde med interessenter i Kalundborg. Fokus skal bl.a. være på velfærdsuddannelserne som der er stigende behov for.

I investeringsbudgettet er der afsat midler 265 t.kr. til indkøb af nye kopimaskiner.

I forhold til budgettet for 2019 vil der være et fald i aktivitet på AVU, både som en konsekvens af udspaltningen til FGU, men også pga. et generelt fald i aktivitet i forlængelse af en mindre tilgang fra danskuddannelserne og vigende arbejdsløshed.

Bestyrelsen godkendte regnskabet for 3. kvartal samt driftsbudgettet for 2020 der viser et underskud på 967 t.kr. Bestyrelsen forventer dog at ledelsen viser et overskud i 2020, idet bestyrelsen ikke ønsker at skulle under tilsyn fra ministeriet om skolens økonomi, hvilket bliver tilfældet hvis der er underskud to år i træk.

6. VUC siden sidst v. Pernille Brøndum

1. Tilsyn med langvarige uddannelsesforløb. Alle skoler er i gang med besvarelser. Sektoren har haft gode drøftelser med ministeriet som også har lyttet og ændret i tilsynets omfang og fokuspunkter.
2. Alle VUC er udfordret økonomisk i 2020
3. De 2-sprogede skal undersøges nærmere. Er de gode nok niveaumæssigt når de optages på VUC.

Jakob bemærkede, at den lokale sprogskole skal informeres hvis kursisternes niveau burde være højere.

7. Evt.

a. Bestyrelsesmøder i 2020: tirsdag d. 17. marts (med deltagelse af revisor), tirsdag d. 2. juni, tirsdag d. 15. september, tirsdag d. 24. november.

Mødet slut 20.40

Noteret, 06.12.2019

Flemming Nybro Sørensen